ବଲିଉଡ ଖିଲାଡ଼ୀ ଅକ୍ଷୟ କୁମାର ଶନିବାର ରାତିରେ ତାଙ୍କ ୫୧ ତମ ଜନ୍ମଦିନ ପାଳନ କରିଛନ୍ତି । ମୁମ୍ବାଇର ଏକ ହୋଟେଲରେ ସେ ଟ୍ୱିଙ୍କଲଙ୍କ ସମେତ ଅନ୍ୟ କିଛି ବନ୍ଧୁଙ୍କ ସହିତ ଜନ୍ମଦିନ ପାଳନ କରିଥିଲେ । ବବି ଦେଓଲ,ତାନ୍ୟା ଦେଓଲ,ଫରାହ ଖାନ,ସନି ଦେଓଲ ଏବଂ ଅନୁ ମଧ୍ୟ ଉପସ୍ଥିତ ଥିଲେ । କିନ୍ତୁ ଜନ୍ମଦିନ ପାଳନ କରି ହୋଟେଲ ବାହାରକୁ ଆସିବା ପରେ କିଛି ଏଭଳି ଘଟିଥିଲା ଯାହାକୁ ଦେଖି ସମସ୍ତେ ଆଶ୍ଚର୍ଯ୍ୟ ହେବା ସହିତ ହସିବାକୁ ମଧ୍ୟ ଲାଗିଲେ । କାରଣ ଅକ୍ଷୟ ପାର୍କିଂରେ ତାଙ୍କ କାର୍କୁ ଚିହ୍ନି ପାରି ନଥିଲେ ।
ସେଠାରେ ନିଜ ଗାଡ଼ି ଜାଣି ନପାରି ମୋ ଗାଡ଼ି କେଉଁଟି ବୋଲି ବବି ଦେଓଲଙ୍କୁ ପଚାରିଥିଲେ । ତେବେ ସେ ନିଜ ବନ୍ଧୁଙ୍କ ଗାଡ଼ିକୁ ନିଜ ଗାଡ଼ି ଭାବି ବସିବାକୁ ଯାଉଥିଲେ ଯାହାକୁ ଦେଖି ସେଠାରେ ଉପସ୍ଥିତ ସମସ୍ତେ ହସିବାକୁ ଲାଗିଲେ । ଭିଡ଼ିଓ ଏବେ ସୋସିଆଲ ମିଡିଆରେ ଭାଇରାଲ ହେଉଛି ।
